Bloedoffer – Adele Neveling | ZOE
Bloedoffer – Adele Neveling
SKU: 9781920363437 Categories: 04 | Books, Afrikaans, Algemeen, Innerlike Genesing, Ware Verhale Tags: bevryding, Bloedoffer - Adele Neveling, bloedoffers, donker onderwereld, emosionele genesing, isolasie, satanisme, Trauma, verkragting, verraad, Ware Lewensverhaal, Ware verhaal
Bloedoffer is die lewensverhaal van Adele Neveling en haar lang reis vanuit die donker onderwêreld van satanisme, na 'n lewe van hoop, bevryding en emosionele genesing. In hierdie boek sal jy die verwarrende, rou emosies wat met verkragting, verraad, bloedoffers, isolasie en trauma gepaard gaan, ervaar.
Adele is reeds op 'n vroeë ouderdom aan beide Christenskap en satanisme blootgestel, en teen die tyd dat sy in 1994 aan die Afrikaanse Hoërskool in Sasolburg gematrikuleer het, was sy reeds diep by satanisme betrokke.
Die keerpunt in haar lewe het in 1995 gekom toe sy probeer het om Pastoor Marc Bredenkamp se seun te ontvoer, met die doel om hom aan Satan te offer. Tydens hierdie dramatiese gebeurtenis is Adele direk deur Marc gekonfronteer, en daarna het sy haar eerste bonatuurlike ontmoeting met God gehad: 'n Gebeurtenis wat haar hele lewe verander het.
Die verhouding met die seun wat sy aan Satan probeer offer het, is intussen herstel. Haar getuienis dien as inspirasie vir dié wat uit satanisme probeer wegbreek, asook bemoediging vir Christene regoor die wêreld om 'n lewende verhouding met Christus te hê. Sy gebruik haar kennis aangaande die geesteswêreld, strategie van die vyand en effektiewe geestelike wapens om die liggaam van Christus te mobiliseer.